CELEX: 52016PC0373
Language: fi
Date: 2016-06-07
Title: Ehdotus NEUVOSTON PÄÄTÖS tiettyihin kansainvälisen oliivineuvoston puitteissa hyväksyttäviin päätöksiin Euroopan unionin puolesta omaksuttavasta kannasta

EUROOPAN KOMISSIO
            Bryssel 7.6.2016
            COM(2016) 373 final
            2016/0174(NLE)
            Ehdotus
            NEUVOSTON PÄÄTÖS
            tiettyihin kansainvälisen oliivineuvoston puitteissa hyväksyttäviin päätöksiin Euroopan unionin puolesta omaksuttavasta kannasta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Kansainvälinen oliivineuvosto (IOC) on hallitustenvälinen tieteellis- ja teknisluonteinen järjestö, jonka toiminta liittyy oliiviöljyyn ja syötäväksi tarkoitettuihin oliiveihin. Kansainvälisen oliivineuvoston tavoitteena on i) saavuttaa yhdenmukaisuus oliiviöljyjen, oliivin puristemassaöljyjen ja syötäväksi tarkoitettujen oliivien fysikaalis-kemiallisiin ja aistinvaraisiin ominaisuuksiin liittyvässä kansallisessa ja kansainvälisessä lainsäädännössä, jotta ehkäistään kaupan esteitä, ii) harjoittaa fysikaalis-kemiallisten ja aistinvaraisten ominaisuuksien testaukseen liittyvää toimintaa, jotta saataisiin lisää tietoa oliivituotteiden koostumuksesta ja laatuominaisuuksista ja voitaisiin sen myötä konsolidoida kansainvälisiä standardeja, ja iii) lujittaa kansainvälisen oliivineuvoston roolia huippuosaamisen foorumina kansainvälisessä tiedeyhteisössä oliivien ja oliiviöljyn alalla.
            
            
               Kansainvälisessä oliivineuvostossa on nykyisin 16 jäsentä, ja yksi niistä on Euroopan unioni.
            
            
               EU:n tasolla tietyt kansainvälisen oliivineuvoston hyväksymät ja julkaisemat päätökset vaikuttavat EU:n lainsäädäntöön maataloustuotteiden yhteisestä markkinajärjestelystä 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (YMJ-asetus, EUVL L 347, s. 671) nojalla.
            
            
               2.OIKEUDELLISET NÄKÖKOHDAT
            
            
               –Kansainvälisen oliivineuvoston jäsenneuvoston kokousta valmistelevissa asiantuntijaryhmien tapaamisissa käytyjen keskustelujen pohjalta voidaan olettaa, että 15. heinäkuuta 2016 pidettävän kansainvälisen oliivineuvoston jäsenneuvoston seuraavan kokouksen asialistalla ovat EU:n säännöstöön oikeusvaikutuksia aiheuttavat seuraavat viisi päätöstä:
            
            
               –Päätösluonnos, jolla muutetaan oliiviöljyihin ja oliivin puristemassaöljyihin sovellettavaa kauppastandardia (COI/T.15/Rev…): etyyliestereiden raja-arvon muuttaminen.
            
            
               –Päätösluonnos, jolla muutetaan oliiviöljyihin ja oliivin puristemassaöljyihin sovellettavaa kauppastandardia (COI/T.15/Rev…): heptadekaani-, heptadekeeni- ja eikoseenihappojen raja-arvojen muuttaminen.
            
            
               –Päätösluonnos, jolla muutetaan oliiviöljyihin ja oliivin puristemassaöljyihin sovellettavaa kauppastandardia (COI/T.15/Rev…): erityisen k270-ekstinktiokertoimen (aallonpituudella 270) raja-arvon muuttaminen.
            
            
               –Päätösluonnos, jolla muutetaan oliiviöljyihin ja oliivin puristemassaöljyihin sovellettavaa kauppastandardia (COI/T.15/Rev…): virallinen ilmoitus ISO-menetelmistä, joita on muutettu täydellisen yhdenmukaistamisen saavuttamiseksi ja uuteen peroksidilukumenetelmään liittyvän viittauksen sisällyttämiseksi mukaan.
            
            
               –Päätösluonnos, jolla hyväksytään uusi analyysimenetelmä peroksidiluvun määrittämiseksi (COI/T.20/Doc. No...).
            
            
               Oliiviöljyalan tieteelliset ja tekniset asiantuntijat ovat keskustelleet perusteellisesti edellä mainituista päätöksistä. Päätökset edistävät oliiviöljyalan standardien kansainvälistä yhdenmukaistamista ja luovat kehyksen, joka takaa terveen kilpailun oliiviöljyalan tuotteiden kaupassa. Sen vuoksi niitä olisi tuettava.
            
            
               Aiemman perusteella voidaan olettaa, että kansainvälisen oliivineuvoston jäsenneuvoston kokouksen asialista muuttuu vielä ja sille lisätään vielä muita unionin säännöstöön vaikuttavia päätöksiä. Kansainvälisen oliivineuvoston jäsenneuvoston tehokkaan työskentelyn ja samalla perussopimusten sääntöjen noudattamisen varmistamiseksi komissio aikoo täydentää ja/tai muuttaa tätä ehdotusta hyvissä ajoin, jotta neuvosto voi omaksua kannan myös kyseisiin päätöksiin.
            
            
               2016/0174 (NLE)
            
            
               Ehdotus
            
            
               NEUVOSTON PÄÄTÖS
            
            
               tiettyihin kansainvälisen oliivineuvoston puitteissa hyväksyttäviin päätöksiin Euroopan unionin puolesta omaksuttavasta kannasta
            
            
               EUROOPAN UNIONIN NEUVOSTO, joka
            
         
         
            
               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 3 kohdan yhdessä sen 218 artiklan 9 kohdan kanssa,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Kansainvälinen oliivineuvosto (IOC) on hallitustenvälinen tieteellis- ja teknisluonteinen järjestö, jonka toiminta liittyy oliiviöljyyn ja syötäväksi tarkoitettuihin oliiveihin.
            
            
               (2)Unioni voi kansainvälisen oliivineuvoston jäsenenä ehdottaa muutoksia kansainvälisen oliivineuvoston päätösluonnoksiin ja ilmaista muodollisen kantansa päätösluonnoksiin kyseisen järjestön menettely- ja äänestyssääntöjen mukaisesti.
            
            
               (3)Kansainvälisen oliivineuvoston jäsenneuvoston 15 päivänä heinäkuuta 2016 pidettävän seuraavan kokouksen aikana kansainvälinen oliivineuvosto tarkastelee viittä päätösluonnosta, jotka vaikuttavat unionin lainsäädäntöön, ja mahdollisesti hyväksyy ne.
            
            
               (4)Erityisesti ensimmäisellä, toisella, kolmannella ja neljännellä päätösluonnoksella muutetaan oliiviöljyihin ja oliivin puristemassaöljyihin sovellettavaa kauppastandardia (COI/T.15/Rev…): ne koskevat etyyliestereiden raja-arvon muuttamista, heptadekaani-, heptadekeeni- ja eikoseenihappojen raja-arvojen muuttamista, erityisen k270-ekstinktiokertoimen (aallonpituudella 270) raja-arvon muuttamista sekä virallista ilmoitusta ISO-menetelmistä, joita on muutettu täydellisen yhdenmukaistamisen saavuttamiseksi ja uuteen peroksidilukumenetelmään liittyvän viittauksen sisällyttämiseksi mukaan.
            
            
               (5)Viidellä päätösluonnoksella hyväksytään uusi analyysimenetelmä peroksidiluvun määrittämiseksi (COI/T.20/Doc. No...).
            
            
               (6)Nämä päätösluonnokset merkitsevät, että komission asetusta (ETY) N:o 2568/91
                  1
                voidaan joutua muuttamaan.
            
            
               (7)Oliiviöljyalan tieteelliset ja tekniset asiantuntijat ovat keskustelleet perusteellisesti kyseisistä päätösluonnoksista. Päätökset edistävät oliiviöljyalan standardien kansainvälistä yhdenmukaistamista ja luovat kehyksen, joka takaa terveen kilpailun oliiviöljyalan tuotteiden kaupassa. Sen vuoksi niitä olisi tuettava.
            
            
               (8)Tarvittavan jouston sallimiseksi kansainvälisen oliivineuvoston jäsenneuvoston kokousta edeltävissä neuvotteluissa unionille olisi annettava lupa yhtyä mainittuja päätöksiä koskeviin muutoksiin edellyttäen, että kyseiset muutokset eivät ole sisältömuutoksia,
            
            
               ON HYVÄKSYNYT TÄMÄN PÄÄTÖKSEN:
            
            
               1 artikla
            
            
               Unionin kannan kansainvälisen oliivineuvoston jäsenneuvoston kokouksessa 15 päivänä heinäkuuta 2016 on oltava tämän päätöksen liitteen mukainen.
            
            
               2 artikla
            
            
               1.Jos on todennäköistä, että 1 artiklassa tarkoitettuun kantaan vaikuttavat ennen kansainvälisen oliivineuvoston jäsenneuvoston kokouksia tai niiden aikana esitettävät uudet tieteelliset tai tekniset tiedot, unionin on pyydettävä, että äänestystä kansainvälisen oliivineuvoston jäsenneuvoston kokouksessa lykätään, kunnes unionin kanta on omaksuttu uusien tietojen pohjalta.
            
            
               2.Unionin edustajat kansainvälisen oliivineuvoston jäsenneuvostossa voivat sopia päätösluonnokseen tehtävistä vähäisistä muutoksista ilman uutta neuvoston päätöstä.
            
            
               3 artikla
            
            
               Tämä päätös on osoitettu kaikille jäsenvaltioille.
            
            
               Tehty Brysselissä
            
         
         
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  Komission asetus (ETY) N:o 2568/91, annettu 11 päivänä heinäkuuta 1991, oliiviöljyn ja uutetun oliiviöljyn ominaisuuksista sekä niiden määritysmenetelmistä (EYVL L 248, 5.9.1991, s. 1).
               
            
      
    ---documentbreak--- 
      
         
               EUROOPAN KOMISSIO
            Bryssel 7.6.2016
            COM(2016) 373 final
            LIITE
            asiakirjaan
            Ehdotus neuvoston päätökseksi 
            tiettyihin kansainvälisen oliivineuvoston puitteissa hyväksyttäviin päätöksiin Euroopan unionin puolesta omaksuttavasta kannasta
            
               
         
         
            
               LIITE
            
            
            
               Euroopan unioni tukee, jollei mahdollisesta myöhemmästä, uusien tietojen pohjalta tehtävästä tarkastelusta muuta johdu, seuraavia päätösluonnoksia, jotka koskevat oliiviöljyjen ja oliivin puristemassaöljyjen fysikaalisten, kemiallisten ja aistinvaraisten ominaisuuksien standardisointia ja analyysimenetelmien yhdenmukaistamista:
            
            
               PÄÄTÖS, jolla tarkistetaan oliiviöljyihin ja oliivin puristemassaöljyihin sovellettavaa kauppastandardia (COI/T.15/Rev…): etyyliestereiden raja-arvon muuttaminen.
            
            
               PÄÄTÖS, jolla tarkistetaan oliiviöljyihin ja oliivin puristemassaöljyihin sovellettavaa kauppastandardia (COI/T.15/Rev…): heptadekaani-, heptadekeeni- ja eikoseenihappojen raja-arvojen muuttaminen.
            
            
               PÄÄTÖS, jolla tarkistetaan oliiviöljyihin ja oliivin puristemassaöljyihin sovellettavaa kauppastandardia (COI/T.15/Rev…): erityisen k270-ekstinktiokertoimen (aallonpituudella 270) raja-arvon muuttaminen.
            
            
               PÄÄTÖS, jolla tarkistetaan oliiviöljyihin ja oliivin puristemassaöljyihin sovellettavaa kauppastandardia (COI/T.15/Rev…): virallinen ilmoitus ISO-menetelmistä, joita on muutettu täydellisen yhdenmukaistamisen saavuttamiseksi ja uuteen peroksidilukumenetelmään liittyvän viittauksen sisällyttämiseksi mukaan.
            
            
               PÄÄTÖS, jolla hyväksytään uusi analyysimenetelmä peroksidiluvun määrittämiseksi (COI/T.20/Doc. No...).